ಸಸ್ಪೆನ್ಸ್-ಥ್ರಿಲ್ಲರ್ ಕಥೆಯಲ್ಲಿ ಟಾಕಿಂಗ್ ಸ್ಟಾರ್? – ಮತ್ತೆ ಒಂದಾಯ್ತು ‘ಎಲ್ಲಿದ್ದೆ ಇಲ್ಲಿ ತನಕ’ ಜೋಡಿ?

ಬೆಂಗಳೂರು: ಟಾಕಿಂಗ್ ಸ್ಟಾರ್ ಸೃಜನ್ ಲೋಕೇಶ್ ಫ್ಯಾನ್ಸ್ ಗಳಿಗೊಂದು ಖುಷಿ ವಿಷ್ಯ ಇದೆ. ಹೌದು ಸಖತ್ ಮಾತು, ಮೋಜು ಮಸ್ತಿ ಮಾಡ್ತಾ ಅಭಿಮಾನಿಗಳ ಹಾರ್ಟ್ ಫೇವರೀಟ್ ಟಾಕಿಂಗ್ ಆಗಿದ್ದ ಸೃಜಾ ‘ಎಲ್ಲಿದ್ದೆ ಇಲ್ಲಿ ತನಕ’ ಅಂತ ಸ್ಯಾಂಡಲ್‍ವುಡ್ ನಾಯಕನಾಗಿ ಹರಿಪ್ರಿಯ ಜೊತೆ ಡ್ಯುಯೇಟ್ ಮಾಡಿದ್ದರು. ಚಿತ್ರ ಇಷ್ಟ ಪಟ್ಟಿದ್ದ ಫ್ಯಾನ್ಸ್ ಮತ್ಯಾವ ಸಿನೆಮಾದಲ್ಲಿ ಸೃಜಾ ಬಿಗ್ ಸ್ಕ್ರೀನ್ ನಲ್ಲಿ ಕಾಣ್ತಾರೆ ಅನ್ನೋ ಕ್ಯೂರಿಯಾಸಿಟಿಯಲ್ಲಿದ್ದರು. ಆದರೆ ಆ ಪ್ರಶ್ನೆಗೀಗ ಉತ್ತರ ಸಿಕ್ಕಿದೆ.

‘ಎಲ್ಲಿದ್ದೆ ಇಲ್ಲಿ ತನಕ’ ಚಿತ್ರಕ್ಕೆ ಆ್ಯಕ್ಷನ್ ಕಟ್ ಹೇಳಿದ್ದ ತೇಜಸ್ವಿಯವರೇ ಸೃಜಾರ ಮತ್ತೊಂದು ಸಿನೆಮಾಗೂ ನಿರ್ದೇಶನ ಮಾಡ್ತಿದ್ದಾರೆ. ಈಗಾಗಲೇ ಸ್ಕ್ರಿಪ್ಟ್ ಕೆಲಸ ಬಹುತೇಕ ಮುಗಿದಿದ್ದು, ನಾಯಕಿ ಮತ್ತು ಸಂಗೀತ ನಿರ್ದೇಶಕರ ಹುಡುಕಾಟದಲ್ಲಿದೆಯಂತೆ ಚಿತ್ರತಂಡ. ಕೊಂಚ ಡಿಫ್ರೆಂಟ್ ಅನ್ನಿಸೋ ಎಳೆಯ ಕಥಾಹಂದರವಿರೋ ಈ ಚಿತ್ರದಲ್ಲಿ ಸಸ್ಪೇನ್ಸ್ ಥ್ರಿಲ್ಲರ್ ಅಂಶಗಳಿದ್ದು, ಕಥೆಯೇ ಪ್ರಧಾನವಂತೆ. ಜೊತೆಗೆ ಇನ್ನೂ ಶೀರ್ಷಿಕೆ ಫೈನಲ್ ಆಗದ ಈ ಚಿತ್ರಕ್ಕೆ ವೇಣು ಸಿನಿಮಾಟೋಗ್ರಾಫರ್ ಇರಲಿದೆ. ಪ್ರಸ್ತುತ ಸಮಾಜದಲ್ಲಿ ಆತಂಕಕ್ಕೆ ಕಾರಣವಾಗ್ತಿರೋ, ಅಪಹರಣ, ಅತ್ಯಾಚಾರಗಳ ವಿಷಯದ ಎಳೆ ಹೊತ್ತಿರೋ ಚಿತ್ರದ ಶೂಟಿಂಗ್ ಕೆಲಸ ಫೆಬ್ರವರಿಯಿಂದ ಶುರುವಾಗಲಿದ್ದು, ಮತ್ತೆ ಒಂದಾದ ಸೃಜನ್-ತೇಜಸ್ವಿ ಜೋಡಿ ಮೇಲೆ ಕುತೂಹಲ ಸಾಮಾನ್ಯವಾಗೇ ಹೆಚ್ಚಾಗಿದೆ.